Հավելված 1

Եղվարդ համայնքի ղեկավարի

2020 թվականի հունվարի 20-ի N 158 որոշման

ՀՀ ԿՈՏԱՅՔԻ ՄԱՐԶԻ ԵՂՎԱՐԴ ՀԱՄԱՅՆՔԻ ԱՌԵՎՏՐԻ, ՍՆՆԴԻ ԵՎ ՆՅՈՒԹԱՏԵԽՆԻԿԱԿԱՆ ՄԱՏԱԿԱՐԱՐՄԱՆ ԾԱՌԱՅՈՒԹՅԱՆ

ԿԱՆՈՆԱԴՐՈՒԹՅՈՒՆ

1.ԸՆԴՀԱՆՈՒՐ ԴՐՈՒՅԹՆԵՐ

1.Քաղաքացիական պաշտպանության առևտրի, սննդի և նյութատեխնիկական մատակարարման ծառայությունը ստեղծվում է Կոտայքի մարզի Եղվարդ համայնքի տարածքում տեղակայված առևտրի և սննդի կազմակերպությունների բազայի վրա, անկախ սեփականության ձևերից:

1.2 Ծառայությունը ստեղծվում է ՀՀ Կոտայքի մարզի Եղվարդ համայնքի քաղաքացիական պաշտպանության պետի որոշմամբ:

1.3 Ծառայությունը իր գործունեության ընթացքում ղեկավարվում է <<Քաղաքացիական պաշտպանության մասին>> օրենքով, ՀՀ կառավարության 10.02.2003թ. <<Քաղաքացիական պաշտպանության ծառայությունների ստեղծման, նախապատրաստման և գործունեության կարգը սահմանելու մասին>> թիվ 384-Ն որոշմամբ, սույն կանոնադրությամբ և այլ իրավական ակտերով:

1.4 Ծառայության գործունեության նպատակը և առարկան է իր իրավասություններում քաղաքացիական պաշտպանության միջոցառումների իրականացման ապահովումը:

* 1. Ծառայության պետը ի պաշտոնե համարվում է Եղվարդ համայնքի <<Բարեկարգում և բնակֆոնդ>> ՀՈԱԿ-ի տնօրենը:

2.ԾԱՌԱՅՈՒԹՅԱՆ ԽՆԴԻՐՆԵՐԸ ԵՎ ԳՈՐԾՈՂՈՒԹՅՈՒՆՆԵՐԸ

2.1 Ծառայության խնդիրներն են`

ա) քաղաքացիական պաշտպանության միջոցառումների ապահովումը, պլանավորումը և իրականացումը քաղաքացիական պաշտպանության համակարգի <<լրիվ>> պատրաստականության բերման ժամանակ, սննդամթերքով և նյութատոխնիկական միջոցների ապահովմամբ:

բ) առևտրի, սննդի և նյութատեխնիկական մատակարարման ծառայության կազմավորումների ստեղծումը և ապահովումը <<մշտական>> պատրաստականության վիճակում:

գ) բնակչության տարահանման, հիվանդների և տուժածների սննդի և նյութատեխնիկական մատակարարման ու քաղաքացիական պաշտպանության միջոցառումներին սննդի և նյութատեխնիկական մատակարարման միջոցներով ապահովումը:

2.2 Ծառայությունը իր վրա դրված խնդիրները կատարելու նպատակով իրականցնում է հետևել գործառույթները.

ա) ծառայության և կազմակերպությունների ղեկավար մարմինների պատրաստում:

բ) քաղաքացիական պաշտպանության միջոցառումների համար համապատասխան ուժերի և միջոցների ստեղծում:

գ) ենթակա կազմակերպությունների և ուժերի նախապատրաստում ռազմական դրության ժամանակ, քաղաքացիական պաշտպանության միջոցառումների իրականացման համար:

դ) ռազմական գործողությունների հետևանքների գնահատում, դրա հիման վրա պլանների ճշգրտում:

ե) բնակչության տարահանման, հիվանդների, տուժածների փոխադրման և քաղաքացիական պաշտպանության մյուս միջոցառումների սննդի և նյութատեխնիկական մատակարարման միջոցների ապահովում:

3.ԾԱՌԱՅՈՒԹՅԱՆ ՈՒԺԵՐԸ ԵՎ ՄԻՋՈՑՆԵՐԸ, ԿԱՌՈՒՑՎԱԾՔՆ ՈՒ ՂԵԿԱՎԱՐՈՒՄԸ

3.1 Ծառայության վրա դրված քաղաքացիական պաշտպանության խնդիրների իրականացման համար պահանջված ուժերն ու միջոցները ստեղծվում են Կոտայքի մարզի Եղվարդ համայնքի տարածքում գործող առևտրի, սննդի և նյութատեխնիկական մատակարարման ձեռնարկությունների բազայի վրա, անկախ սեփականության ձևերից:

3.2 Ծառայության ընդհանուր ղեկավարումն իրականացնում է Կոտայքի մարզի Եղվարդ համայնքի քաղաքացիական պաշտպանության պետը, իսկ անմիջական ղեկավարումը ծառայության պետը:

Քաղաքացիական պաշտպանության միջոցառումները պլանավորելու և ղեկավարելու համար ստեղծվում է ծառայության շտաբ:

Քաղաքացիական պաշտպանության խնդիրների լուծման համար համապատասխան ստորաբաժանումների և կազմակերպությունների հիման վրա ծառայությունը ստեղծվում է իր գործառույթների բնորոշ քաղաքացիական պաշտպանության կազմավորումներ:

4.ԾԱՌԱՅՈՒԹՅԱՆ ՊԵՏԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

4.1Եղվարդ համայնքի առևտրի, սննդի և նյութատեխնիկական մատակարարման ծառայության պետի իրավունքները.

ա)իր իրավասության սահմաններում արձակում է հրամաններ, տալիս է կարգադրություններ և հրահանգներ, որոնք քաղաքացիական պաշտպանության ծառայության ստորաբաժանումների կողմից ենթակա են պարտադիր կատարման:

բ) Կոտայքի մարզի Եղվարդ համայնքի օբյեկտային ծառայությունների նկատմամբ իրականացնում է վերահսկողություն համապատասխան կազմավորումների ստեղծման և պատրաստության գործընթացի նկատմամբ:

գ) Իրականացնում է քաղաքացիական պաշտպանություն համայնքի օբյեկտների կազմավորումների պատրաստության պլանային և արտապլանային ստուգումներ:

դ) Ծառայության ստորաբաժանումներին ու կազմավորումներին տալիս է հանձնարարականներ և սահմանում հսկողութուն ՔՊ համակարգի պատրաստության բերման և աշխատանքային պլաններով նախատեսված միջոցառումների կատարման նկատմամբ:

ե) Վերահսկում է ՔՊ ծառայության ենթակա կազմավորումների և կազմակերպությունների գործունեությանը:

4.2 Եղվարդ համայնքի առևտրի, սննդի և նյութատեխնիկական մատակարարման ծառայության պետի պարտականությունները.

ա) Ղեկավարում է քաղաքացիական պաշտպանության ծառայության գործունեությունը ստեղծում և ապահովում է ծառայության ուժերի և միջոցների մշտական պատրաստությունը:

բ) Կազմակերպում և իրականացնում է քաղաքացիական պաշտպանության ծառայության լրիվ պատրաստականության բերման առաջնահերթ միջոցառումներ:

գ) Պատրաստ վիճակի է բերում առկա առևտրի, սննդի և նյութատեխնիկական մատակարարման ծառայության միջոցները:

դ) Կազմակերպում է ծառայության ղեկավար կազմի ազդարարումը և հավաքը:

ե) Ճշգրտում և գործողության մեջ է դնում ծառայության պլանները և ապահովվում է դրանցով նախատեսված միջոցառումների իրականացումը:

զ)Պատրաստ վիճակի է բերում քաղաքացիական պաշտպանության ծառայության կառավարման կետը և կազմակերպում շուրջօրյա հերթապահություն,

է) Կատարած աշխատանքների մասին զեկուցում է մարզի քաղաքացիական պաշտպանության պետին,

ը) Հանրապետական առևտրի, սննդի և նյութատեխնիկական մատակարարման ծառայության հետ կազմակերպում է համագործակցություն և փոխտեղեկատվություն:

5.ԾԱՌԱՅՈՒԹՅԱՆ ԱՆՁՆԱԿԱԶՄԻ ՊԱՏՐԱՍՏՈՒՄԸ

Ծառայության անձնակազմը պատրաստվում է ՀՀ կառավարության 30.01.2003թ. , «Արտադրական իրավիճակների և քաղաքացիական պաշտպանության բնագավառում ՀՀ պետական և տեղական ինքնակառավարման մարմինների և կազմակերպությունների պատրաստման և բնակչության ուսուցման կարգը սահմանելու մասին» թիվ 13.4-Ն որոշման համաձայն ըստ որի.

ա/ծառայության պետի և մասնագիտացված կազմավորումների հրամանատարների ՔՊ հիմնահարցով ընդհանուր և մասնագիտացված ուսուցումն իրականացվում է ՀՀ ԱԻՆ ճգնաժամային կառավարման պետական ակադեմիայում:

\*ծառայության պետը---3տարին մեկ

\*կազմավորումների հրամանատարները-3տարին մեկ

ՔՊ նախապատրաստման ամենամյա պլաններով սահմանված ժամկետներում կազմավորումների հրամանատարները ուսուցումն անցնում են նաև ՀՀ ԱԻՆ ՓԾ Կոտայքի մարզային փրկարարական վարչության կողմից:

բ/ՔՊ կազմավորումների անձնակազմերի ուսուցումն իրականացվում է կազմավորումների հրամանատարների միջոցով, ծառայության պետ ղեկավարությամբ:

Ծառայության պետի, շտաբի անձնակազմի և կազմավորումների անձնակազմերի տեսական գիտելիքների և գործնական ունակությունների կատարելագործումն իրականցվում է տարբեր մակարդակներում անցկացվող հրամանատարա-շտաբային և այլ ուսումնավարժություններում նրանց ընդգրկման և հատուկ տակտիկական ուսումնավարժության միջոցով: